ᱩᱦᱟᱱ

ᱩᱦᱟᱱ ᱥᱮ ᱩᱦᱩᱭᱟᱱ ᱫᱚ ᱜᱚᱱᱚᱯᱨᱚᱡᱟᱛᱚᱱᱛᱨᱤ ᱪᱤᱱ ᱨᱮᱱᱟᱜ ᱦᱩᱵᱮᱹᱭ ᱯᱨᱚᱫᱮᱹᱥ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱛᱟᱞᱟ ᱪᱤᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱹᱱᱢᱤ ᱥᱟᱸᱜᱮ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱦᱟᱱ ᱜᱟᱰᱟ ᱟᱨ ᱤᱭᱟᱝᱥᱤᱠᱤᱭᱟᱝ ᱜᱟᱰᱟ ᱟᱲᱮ ᱛᱟᱞᱟᱨᱮ ᱥᱟᱢᱟᱝ ᱡᱤᱭᱟᱱᱜᱟᱸ ᱥᱚᱢᱟᱱ ᱦᱟᱥᱟᱨᱮ ᱢᱮᱱᱟᱜᱼᱟ᱾ ᱯᱮᱭᱟ ᱥᱚᱦᱚᱨ ᱵᱷᱩᱪᱚᱝ, ᱦᱟᱱᱠᱩ ᱟᱨ ᱦᱟᱱᱭᱟᱭᱤᱝ ᱢᱮᱥᱟ ᱠᱟᱛᱮ ᱩᱦᱟᱱ ᱫᱚ ᱪᱤᱱ ᱨᱮᱱᱟᱜ ᱛᱷᱳᱣᱟᱨᱯᱷᱟᱨ ᱠᱚ ᱢᱮᱛᱟᱜᱼᱟ᱾ ᱱᱚᱣᱟ ᱫᱚ ᱢᱩᱬᱩᱛ ᱪᱟᱞᱟ ᱦᱟᱹᱡᱩᱜ ᱦᱟᱵᱽ ᱠᱟᱱᱟ᱾ ᱱᱚᱝᱠᱟᱛᱮ ᱜᱚᱴᱟ ᱪᱤᱱ ᱪᱟᱞᱟ ᱦᱟᱹᱡᱩᱜ ᱰᱟᱦᱟᱨ ᱥᱮ ᱨᱮᱹᱞ ᱜᱟᱹᱰᱤ ᱰᱟᱦᱟᱨ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟᱫᱚ ᱟᱫᱚᱢ ᱠᱚ ᱪᱤᱱ ᱨᱮᱱᱟᱜ ᱥᱤᱠᱟᱜᱳ ᱦᱚᱸ ᱠᱚ ᱢᱮᱱᱟ᱾ ᱢᱟᱹᱱᱢᱤ ᱮᱞ ᱛᱟᱞᱟ ᱪᱤᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱢᱟᱹᱱᱢᱤ ᱩᱦᱟᱱ ᱨᱮ ᱢᱮᱱᱟᱜ ᱠᱳᱣᱟ᱾ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵ ᱞᱮᱠᱟᱛᱮ ᱩᱦᱟᱱ ᱨᱮ ᱑,᱐᱖,᱐᱗,᱗᱐᱐ ᱜᱚᱴᱟᱝ ᱢᱟᱹᱱᱢᱤ ᱠᱩ ᱛᱟᱸᱦᱮᱸᱠᱟᱱᱟ᱾ ᱫᱷᱚᱨᱚᱢ ᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱢᱤᱫᱴᱮᱱ ᱦᱤᱥᱟᱹᱵ ᱞᱮᱠᱟᱛᱮ ᱩᱦᱟᱱ ᱨᱮᱱ ᱗᱙ᱹ᱒% ᱢᱟᱹᱱᱢᱤ ᱟᱹᱠᱩᱣᱟᱜ ᱫᱷᱚᱨᱚᱢ ᱵᱟᱹᱠᱩ ᱢᱟᱱᱟᱣᱼᱟ ᱟᱨ ᱴᱟᱣ ᱫᱷᱚᱨᱚᱢ ᱢᱟᱱᱟᱣ ᱢᱟᱹᱱᱢᱤ ᱠᱩ ᱫᱚ ᱓.᱙᱓% ᱠᱩ ᱦᱩᱭᱩᱜᱼᱟ᱾ ᱑᱔.᱖᱙% ᱫᱚ ᱵᱳᱫᱫᱷᱳ ᱫᱷᱚᱨᱚᱢ ᱠᱩ ᱯᱟᱸᱡᱟᱸᱭᱟ, ᱒.᱘᱖% ᱫᱚ ᱯᱨᱚᱴᱮᱥᱴᱮᱱᱴ ᱠᱟᱱᱟᱠᱩ, ᱠᱮᱛᱷᱚᱞᱤᱠ ᱐ᱹ᱓᱔%, ᱤᱥᱞᱟᱢ ᱑.᱖᱔% ᱟᱨ ᱮᱴᱟᱜ ᱫᱷᱚᱨᱚᱢ ᱠᱩ ᱠᱚᱢᱟᱱᱟᱣᱟ ᱑.᱖᱑% ᱢᱟᱹᱱᱢᱤ᱾ ᱡᱳᱜᱟᱡᱳᱜᱽ ᱵᱮᱵᱚᱥᱛᱷᱟ ᱢᱟᱨᱮ ᱥᱚᱦᱚᱨ ᱞᱮᱠᱟᱛᱮ ᱟᱨ ᱩᱦᱟᱱ ᱨᱮ ᱯᱮᱭᱟ ᱜᱟᱰᱟ ᱢᱮᱱᱟᱜ ᱠᱷᱟᱹᱛᱤᱨ ᱯᱷᱮᱹᱨᱤ ᱫᱚ ᱱᱚᱸᱰᱮᱱᱟᱜ ᱢᱤᱫᱴᱮᱱ ᱞᱟᱹᱴᱩ ᱪᱟᱞᱟᱜ ᱦᱤᱡᱩᱜ ᱡᱟᱱ ᱛᱟᱸᱦᱮᱸᱠᱟᱱᱟ ᱟᱨ ᱚᱱᱟ ᱨᱮᱱᱟᱜ ᱱᱟᱜᱟᱢ ᱦᱚᱸ ᱟᱭᱢᱟ ᱢᱮᱱᱟᱜᱼᱟ᱾ ᱟᱫᱚ ᱱᱮᱛᱟᱨ ᱫᱚ ᱨᱮᱹᱞ ᱜᱟᱹᱰᱤ ᱟᱨᱦᱚᱸ ᱱᱟᱱᱟᱱ ᱯᱨᱟᱠᱟᱱ ᱟᱫᱷᱩᱱᱤᱠ ᱡᱟᱱ ᱠᱚ ᱪᱟᱹᱞᱩ ᱟᱠᱟᱱᱟ᱾ ᱪᱤᱛᱟᱹᱨᱠᱚ ᱵᱟᱨᱦᱮ ᱡᱚᱱᱚᱲ ᱯᱷᱮᱰᱟᱛ